## Rješenje kojim se Renati Gecan-Milek oduzima dozvola za obavljanje poslova investicijskog savjetnika

### NN 115/2008 (7.10.2008.), Rješenje kojim se Renati Gecan-Milek oduzima dozvola za obavljanje poslova investicijskog savjetnika

# HRVATSKA AGENCIJA ZA NADZOR FINANCIJSKIH USLUGA

**3329**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 6. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole za obavljanje
poslova investicijskog savjetnika Renati Gecan-Milek iz Zagreba, IV. trnjanski
nasip 16, na sjednici održanoj 2. listopada 2008. godine donijela je

## RJEŠENJE

1. Renati Gecan-Milek iz Zagreba, IV. trnjanski nasip 16,
oduzima se dozvola za obavljanje poslova investicijskog savjetnika.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga, pod rednim brojem 49.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/04-02/83
od 1. srpnja 2004. godine, Renati Gecan-Milek iz Zagreba, IV. trnjanski nasip
16, zaposlenici ovlaštenog društva Raiffeisenbank Austria d.d. Zagreb (dalje:
Društvo) bila je izdana dozvola za obavljanje poslova investicijskog savjetnika
na neodređeno vrijeme.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02 i 138/06, dalje: Zakon) propisano je da će Hrvatska
agencija za nadzor financijskih usluga (dalje: Agencija) rješenjem oduzeti
dozvolu investicijskom savjetniku koji obavlja poslove koji nisu poslovi
investicijskog savjetnika.
Podneskom zaprimljenim u Agenciji dana 12. rujna 2008. godine (predmet klasa:
451-04/08-17/01), Društvo i Renata Gecan-Milek su obavijestili Agenciju o
prestanku obavljanja poslova investicijskog savjetnika Renate Gecan-Milek u
Društvu, zbog njezinog prelaska na novo radno mjesto.
Kako Renata Gecan-Milek više ne obavlja poslove investicijskog savjetnika
valjalo je, na temelju odredbe članka 58. stavak 1. točka 6. Zakona, riješiti
kao u izrijeci ovog rješenja, dakle oduzeti joj dozvolu za obavljanje poslova
investicijskog savjetnika i provesti upis oduzimanja dozvole u Registru
ovlaštenih investicijskih savjetnika koji vodi Agencija, s danom upisa 2.
listopada 2008. godine, pod rednim brojem 49.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/08-08/53
Urbroj: 326-111/08-1
Zagreb, 2. listopada 2008.

Predsjednik Uprave
**Ante Samodol**, v. r.

Rješenje, NN 115/2008-3329
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)